nahid-hub/BLUGE-bengali-wikipedia-section-title-prediction huggingface dataset:
১৬০০ সালের দিকে উমিয়ার হাতেগোণা কয়েকটি ভবন ছিল; গীর্জা, বিদ্যালয় এবং টাউন হল। টাউন হলটি রাধুস্টোরগেটের (টাউন হল স্কোয়ার) উত্তরে অবস্থিত, এবং এখানেই বিচার বিভাগ, শহর প্রশাসন এবং অন্যান্য সাধারণ কার্যাবলী সম্পাদিত হত। টাউন হলটি একটি একতলা ভবন ছিল, এখানে তিনটি জানালা ছিল যা স্কোয়ারের দিকে দাঁড়িয়ে থাকে এবং একটি উঁচু হিপড বাড়িত র ত্রিকোণ ধার আছে যার ওপর রয়েছে ছাদ লণ্ঠন।

সঠিক অনুচ্ছেদ শিরোনাম কোনটি?
titleA. প্রথম টাউন হল
titleB. দ্বৈত প্রধান প্রবেশপথ
titleC. ইতিহাস
titleD. তথ্যসূত্র
উত্তর: titleA
বাংলাদেশের গ্রামীণ কিশোর ছেলেদের সবচেয়ে আকর্ষণীয় খেলা মার্বেল। কোন কোন অঞ্চলে মার্বেল খেলাকে বিঘত খেলাও বলে। সম্ভবত অভিভাবকদের নিষেধাজ্ঞাই এই খেলার প্রতি কিশোরদের অদম্য আকর্ষণ সৃষ্টি করে। এই খেলার নিষ্পত্তি হয় অন্যের মার্বেল খেলে জিতে নিজের করে নেবার মাধ্যমে।

"খেলার নিয়মাবলী"
মার্বেল খেলার জন্য কমপক্ষে দুইজন খেলোয়াড় দরকার হয়। তিন, চার, পাঁচ, বা সাতজন মিলেও খেলা যায়। পরিষ্কার সমতল ভুমি এই খেলার জন্য উপযোগী।
প্রথমে দুইটি একটি রেখা টানতে হয়। রেখা থেকে চার-পাঁচ হাত দূরে একটি গর্ত করতে হয় যেন একটি মার্বেল সেই গর্তে বসতে পারে। আঞ্চলিক ভাষায় রেখাটিকে ‘জল্লা’(কোথাও ‘জই’ নামে পরিচিত) এবং গর্তটিকে ‘কেপ’ বলে। জল্লার বাইরে পা রেখে প্রত্যেকে একটি করে মার্বেল কেপ এ ফেলার চেষ্টা করে। যার মার্বেল কেপ এ পড়ে বা সবচেয়ে কাছে যায় সে প্রথম দান পায়। সবাই প্রথম যে দান পায় তার হাতে ২/৩/৪টি করে মার্বেল জমা দেয়।
সে মার্বেলগুলো ছকের বাইরে বসে সামনের দিকে ওই গর্তের আশপাশে আলতো করে ছড়িয়ে দেয়। এরপর অন্য খেলোয়াড়রা একটা নির্দিষ্ট মার্বেলকে বলে ‘বাদ’। অর্থাৎ ওই মার্বেল ছাড়া বাকি যে কোন একটি মার্বেলকে অন্য একটি মার্বেল ছেড়ে দিয়ে স্পর্শ করতে হবে। যদি এমনটা পারে তাহলে ওই দান সে জিতে যায়। আর না পারলে পরবর্তী জন একইভাবে খেলার সুযোগ পায়।
তবে ‘বাদ’ দেয়া মার্বেল কিংবা অন্য একাধিক মার্বেলকে ছুড়ে দেয়া মার্বেল স্পর্শ করলে ওই খেলোয়াড়কে ফাইন দিতে হয়। এবং দান জেতার জন্য পরবর্তী খেলোয়াড় ফাইন হওয়া মার্বেলসহ সেগুলো ছড়িয়ে দিয়ে খেলতে থাকে।
যে কেউ দান জিতলে আবার পুনরায় খেলা শুরু হয়। এভাবেই চলতে থাকে যতক্ষণ না প্রতিপক্ষ আত্মসমর্পণ করে কিংবা তার কাছের মার্বেল শেষ না হয়ে যায়।

সঠিক অনুচ্ছেদ শিরোনাম কোনটি?
titleA. ডাংগুলি
titleB. ফুটবল
titleC. গোল্লাছুট
titleD. মার্বেল খেলা
উত্তর: titleD
১৬শ শতাব্দীর শুরুর দিকে মুগল সাম্রাজ্যের প্রতিষ্ঠাতা বাবর তাঁর আত্মজীবনীতে "হাজারা" নামটির উল্লেখ করেন। তিনি কাবুলিস্তানের পশ্চিম, গজনির উত্তরে ও ঘোর প্রদেশের দক্ষিণ-পশ্চিমে "হাজারিস্তান" নামে একটি জনবহুল স্থানের উল্লেখ করেন।

প্রচলিত ধারণা অনুযায়ী "হাজারা" শব্দটি ফার্সি ভাষা থেকে আগত, যার অর্থ "হাজার" ( )। ধারণা করা হয় এটি চেঙ্গিজ খানের সময়ে ১,০০০ সৈন্যের সামরিক এককের মঙ্গোলীয় শব্দ "মিং" ( বা )-এর অনুবাদ হতে পারে। সময়ের সাথে সাথে, "হাজারা" শব্দটি বিবর্তিত হয়ে বর্তমানে বিশেষ জনগোষ্ঠীকে নির্দেশ করে। তবে হাজারা জনগোষ্ঠী নিজেদেরকে স্থানীয়ভাবে "আজরা" (, বা ) বলে পরিচয় দেয়।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. খেলাধুলা
titleC. গোত্র
titleD. দেশান্তর
উত্তর: titleA
মুনমুন ১৯৯৭ সালে বিখ্যাত পরিচালক এহতেশামের মাধ্যমে বাংলাদেশ চলচ্চিত্র শিল্পে প্রবেশ করেন। তিনি এহতেসামের সহকারী হিসেবে কাজ করতে এসেছিলেন, কিন্তু তিনি তার অভিনয়ের দক্ষতা দেখে নায়িকা হওয়ার প্রস্তাব দেন। এহতেসাম পরিচালিত "মৌমাছি" চলচ্চিত্রে অভিনয়ের মাধ্যমে অভিষেক হয় তার। কিন্তু চলচ্চিত্রটি ব্যবসায়িকভাবে ব্যর্থ হওয়ায়, কর্মজীবনের শুরুতেই থেমে যেতে হয় তাকে। এরপর মুনমুনের নৃত্যপরিচালক মাসুম বাবুলের সাথে সখ্যতা গড়ে উঠলে, তিনি তাকে চলচ্চিত্রে অভিনয়ের সুযোগ করে দেন। দেলোয়ার জাহান ঝন্টু পরিচালিত "শক্তির লড়াই" চলচ্চিত্রে অনবদ্য অভিনয় করে দর্শকের মন জয় করেন মুনমুন। তার অভিনীত মালেক আফসারী পরিচালিত "মৃত্যুর মুখে" চলচ্চিত্রটি দারুন ব্যাবসা সফল হয়। এছাড়াও তিনি "রানী কেন ডাকাত", "লঙ্কাকাণ্ড", "জানের জান", "শত্রু সাবধান", "জল্লাদ", "রক্তের অধিকার" প্রমুখ চলচ্চিত্রে অভিনয় করেছিলেন। তিনি শাকিব খানের বিপরীতে ১৪টি চলচ্চিত্রে অভিনয় করেন।

চলচ্চিত্র থেকে অবসরের পর তিনি বিভিন্ন জেলা শহরে আয়োজিত মেলাতে আসা সার্কাস অনুষ্ঠানে দ্বৈত নৃত্য পরিবেশনা শুরু করেন।


সঠিক অনুচ্ছেদ শিরোনাম কোনটি?
titleA. উল্লেখযোগ্য চলচ্চিত্র
titleB. সমালোচনা
titleC. কর্মজীবন
titleD. ব্যক্তিগত জীবন
উত্তর: titleC
১১) তিনি মূসার ভগিণীকে বললেন, তার পেছন পেছন যাও। সে তাদের অজ্ঞাতসারে অপরিচিতা হয়ে তাকে দেখে যেতে লাগল। 

১২) পূর্ব থেকেই আমি ধাত্রীদেরকে মূসা থেকে বিরত রেখেছিলাম। মূসার ভগিনী বলল, আমি তোমাদেরকে এমন এক পরিবারের কথা বলব কি, যারা তোমাদের জন্যে একে লালন-পালন করবে এবং তারা হবে তার হিতাকাঙ্ক্ষী? 
১৩) অতঃপর আমি তাকে জননীর কাছে ফিরিয়ে দিলাম, যাতে তার চক্ষু জুড়ায় এবং তিনি দুঃখ না করেন এবং যাতে তিনি জানেন যে, আল্লাহর ওয়াদা সত্য, কিন্তু অনেক মানুষ তা জানে না। 
১৪) যখন মূসা যৌবনে পদার্পণ করলেন এবং পরিণত বয়স্ক হয়ে গেলেন, তখন আমি তাঁকে প্রজ্ঞা ও জ্ঞানদান করলাম। এমনিভাবে আমি সৎকর্মীদেরকে প্রতিদান দিয়ে থাকি। 
১৫) তিনি শহরে প্রবেশ করলেন, যখন তার অধিবাসীরা ছিল বেখবর। তথায় তিনি দুই ব্যক্তিকে লড়াইরত দেখলেন। এদের একজন ছিল তাঁর নিজ দলের এবং অন্য জন তাঁর শত্রু দলের। অতঃপর যে তাঁর নিজ দলের সে তাঁর শত্রু দলের লোকটির বিরুদ্ধে তাঁর কাছে সাহায্য প্রার্থনা করল। তখন মূসা তাকে ঘুষি মারলেন এবং এতেই তার মৃত্যু হয়ে গেল। মূসা বললেন, এটা শয়তানের কাজ। নিশ্চয় সে প্রকাশ্য শত্রু, বিভ্রান্তকারী।

১৬) তিনি বললেন, হে আমার পালনকর্তা, আমি তো নিজের উপর জুলুম করে ফেলেছি। অতএব, আমাকে ক্ষমা করুন। আল্লাহ তাকে ক্ষমা করলেন। নিশ্চয় তিনি ক্ষমাশীল, দয়ালু। 
১৭) তিনি বললেন, হে আমার পালনকর্তা, আপনি আমার প্রতি যে অনুগ্রহ করেছেন, এরপর আমি কখনও অপরাধীদের সাহায্যকারী হব না। 
১৮) অতঃপর তিনি প্রভাতে উঠলেন সে শহরে ভীত-শংকিত অবস্থায়। হঠাৎ তিনি দেখলেন, গতকল্য যে ব্যক্তি তাঁর সাহায্য চেয়েছিল, সে চিৎকার করে তাঁর সাহায্য প্রার্থনা করছে। মূসা তাকে বললেন, তুমি তো একজন প্রকাশ্য পথভ্রষ্ট ব্যক্তি। 
১৯) অতঃপর মূসা যখন উভয়ের শত্রুকে শায়েস্তা করতে চাইলেন, তখন সে বলল, গতকল্য তুমি যেমন এক ব্যক্তিকে হত্যা করেছিলে, সে রকম আমাকেও কি হত্যা করতে চাও? তুমি তো পৃথিবীতে স্বৈরাচারী হতে চাচ্ছ এবং সন্ধি স্থাপনকারী হতে চাও না। 
২০) এসময় শহরের প্রান্ত থেকে একব্যক্তি ছুটে আসল এবং বলল, হে মূসা, রাজ্যের পরিষদবর্গ তোমাকে হত্যা করার পরমর্শ করছে। অতএব, তুমি বের হয়ে যাও। আমি তোমার হিতাকাঙ্ক্ষী।

সঠিক অনুচ্ছেদ শিরোনাম কোনটি?
titleA. ২১-৩০
titleB. ১১-২০
titleC. নামকরণ
titleD. ৮১ -৮৮
উত্তর: titleB
আক্রমণসমূহের প্রয়োজনীয়তার ভিত্তিতে শ্রেনীবিভাগ করা সম্ভব:


এই পরিমাণগুলোর নির্দিষ্ট পূর্বাভাস দেয়া ক্ষেত্রবিশেষে কঠিন, বিশেষত যখন আক্রমণটি হাতেকলমে পরীক্ষা করার জন্য বাস্তবায়নযোগ্য হয়না। তবে প্রাতিষ্ঠানিক গুপ্ততথ্য বিশ্লেষকগণ সাধারণত আক্রমণের জটিলতার একটি আনুমানিক ঘাত নির্ধারণ করতে পারেন, যেমন "এসএইচএ-১ এর ইনপুটে সংঘর্ষের সম্ভাব্যতা ২."

ব্রুস স্নায়ার মন্তব্য করেছেন যে গাণিতিকভাবে অবাস্তবিক আক্রমণকেও ভাঙন হিসাবে গণ্য করা উচিত: "সংকেতলিপি ভাঙনের একমাত্র অর্থ হচ্ছে তার এমন কোন দূর্বলতার সন্ধান পাওয়া যার জটিলতা ব্রুট-ফোর্সের চেয়ে কম। ব্রুট-ফোর্সের জটিলতা যদিও বা হয় ২ এনক্রিপশন ধাপ, আর একটি আক্রমণ যদি ২ এনক্রিপশন ধাপেও সম্পন্ন করা যায় তবে সেটিও একটি ভাঙন ... সোজা কথায়, ভাঙন হচ্ছে কোন দূর্বলতার সাক্ষ্য: প্রমাণ করে যে সংকেতলিপিকে যেভাবে বর্ণনা হয়েছে, ততটা কার্যকর নয়।"

সঠিক অনুচ্ছেদ শিরোনাম কোনটি?
titleA. পার্শ্ব-প্রণালী আক্রমণ
titleB. সংস্থান প্রয়োজনীয়তা
titleC. গভীরতা
titleD. ইতিহাস
উত্তর: titleB
হরিশ্চন্দ্রের জন্ম হয় বর্তমান কলকাতা শহরের ভবানীপুরে । সেই সময় ভবানীপুর কলকাতার অংশ বলে বিবেচিত হত না । তার পিতার নাম ছিল রামধন মুখোপাধ্যায় । রামধন রাঢ়ী শ্রেণিভুক্ত ফুলিয়া মেলের একজন কুলীন ব্রাহ্মন ছিলেন । রামধনের বাড়ি ছিল বর্তমান বর্ধমান জেলার শ্রীধরপুর গ্রামে । রামধনের চার স্ত্রীর মধ্যে হরিশ্চন্দ্রের মা রুক্মিণী ছিলেন সবচেয়ে ছোট । হরিশ্চন্দ্র তার মায়ের দ্বিতীয় সন্তান । তার এক দাদা ছিলেন হারাণচন্দ্র । হরিশ্চন্দ্রের জন্মের ছয়মাসের মধ্যেই তার পিতা রামধন মারা যান । হরিশ্চন্দ্রের মা রুক্মিনীদেবী কখনও স্বামীর গৃহে থাকেননি । তিনি তার মাতামহের বাড়িতে থাকতেন । সেখানেই হারাণচন্দ্র এবং হরিশ্চন্দ্রের জন্ম হয় । হরিশ্চন্দ্রের ছোটবেলা অত্যন্ত দারিদ্র্যের মধ্যে কেটেছিল ।

স্কুলে পড়ার সময়েই হরিশ্চন্দ্রকে মায়ের অনুরোধে বিয়ে করতে হয়েছিল । স্ত্রী ছিলেন মোক্ষদাসুন্দরী, উত্তরপাড়ার গোবিন্দচন্দ্র চট্টোপাধ্যায়ের কন্যা । মোক্ষদাসুন্দরীর গর্ভে হরিশ্চন্দ্রের দুটি সন্তান হয়েছিল । প্রথমটি মেয়ে যার জন্মের কয়েকদিন পরই মৃত্যু হয় । দ্বিতীয় সন্তান হয় একটি ছেলে । ছেলেটি জন্মের ১৫ দিনের মধ্যেই মোক্ষদাসুন্দরীর মৃত্যু হয় । শিশুপুত্রের রক্ষনাবেক্ষনের জন্য হরিশ্চন্দ্র দ্বিতীয়বার বিয়ে করেন । তার দ্বিতীয় স্ত্রীর নাম ভগবতী । ভগবতী দরিদ্র পরিবারের মেয়ে ছিলেন । তিনি সুন্দরী ছিলেন না এবং শিক্ষাদীক্ষাও বিশেষ ছিল না । যে পুত্রসন্তানটিকে দেখাশোনা করবার জন্য হরিশ্চন্দ্র দ্বিতীয়বার বিয়ে করেন সে মাত্র তিন বছর বয়েসে কলেরা রোগে আক্রান্ত হয়ে মারা যায় । প্রথম স্ত্রী এবং সন্তানের মৃত্যূতে হরিশ্চন্দ্র মানসিকভাবে কাতর হয়ে পড়েন এবং মদ্যপান আরম্ভ করেন । এই মদ্যপানই পরবর্তীকালে তার মৃত্যুর কারণ হয় ।

সঠিক অনুচ্ছেদ শিরোনাম কোনটি?
titleA. হিন্দু পেট্রিয়ট
titleB. কর্মজীবন
titleC. স্বাস্থ্যভঙ্গ এবং মৃত্যু
titleD. পরিবার
উত্তর: titleD
মুক্তাগাছা জমিদারির প্রতিষ্ঠাতা শ্রীকৃষ্ণ আচার্য চৌধুরীর তৃতীয় উত্তরপুরুষ রঘুনন্দন আচার্য চৌধুরী নিঃসন্তান ছিলেন। অথচ পিতৃতান্ত্রিক সমাজের সাংগঠনিক কাঠামো অনুযায়ী, সম্পত্তি সংরক্ষণে সক্ষম একটি পুত্রসন্তান ভীষণভাবে প্রয়োজন। তাই দত্তক পুত্র গ্রহণের সিদ্ধান্তে উপনীত হলেন তিনি। গৌরীকান্ত আচার্য চৌধুরীকে দত্তক নিলেন রঘুনন্দন। মৃত্যুর আগে দত্তক পুত্রের হাতে জমিদারির ভার অর্পণ করেন।

জমিদার গৌরীকান্ত আচার্য চৌধুরীর প্রতিও সদয় ছিল না নিয়তি। সন্তানহীন অবস্থায় অকালপ্রয়াণ ঘটল তাঁরও। গৌরীকান্তের বিধবা পত্নী বিমলা দেবী দত্তক নিলেন কাশীকান্তকে। কাশীকান্তের কপালও মন্দ ছিল ভীষণ। দীর্ঘ রোগযন্ত্রণায় ভুগে সন্তানহীন অবস্থায় পরলোকগমন করলেন তিনিও। তাঁর বিধবা পত্নী লক্ষ্মী দেবী আচার্য চৌধুরানী পূর্বসূরিদের পথ অনুসরণ করে দত্তক নিলেন চন্দ্রকান্তকে। ভাগ্যের বিরুদ্ধাচরণে চন্দ্রকান্তও অতিদ্রুত ত্যাগ করলেন পৃথিবীর মায়া। তবে হাল ছাড়লেন না লক্ষ্মী দেবী। পুনরায় দত্তক নিলেন তিনি। দ্বিতীয় দত্তক পুত্রের পূর্বনাম পূর্ণচন্দ্র মজুমদার। কুলগুরুর সামনে মহাসমারোহে লক্ষ্মী দেবী নতুন নাম রাখলেন পুত্রের—সূর্যকান্ত আচার্য চৌধুরী। 

সূর্যকান্ত আচার্য চৌধুরীর শাসনামলে ব্রহ্মপুত্র তীরবর্তী জনপদে যুক্ত হলো সোনালি মাত্রা। প্রায় ৪১ বছর জমিদারি পরিচালনার প্রশস্ত প্রেক্ষাপটে বহু জনহিতকর কাজ করলেন তিনি। ময়মনসিংহে স্থাপন করলেন একাধিক নান্দনিক স্থাপনা। ঊনবিংশ শতকের শেষপাদে ময়মনসিংহ শহরের কেন্দ্রস্থলে নয় একর ভূমির ওপর একটি অসাধারণ দ্বিতল ভবন নির্মাণ করলেন সূর্যকান্ত। নিঃসন্তান সূর্যকান্তের দত্তক পুত্র শশীকান্ত আচার্য চৌধুরীর নামে এই ভবনের নাম রাখা হলো শশী লজ। বিখ্যাত এই ভবনটি ১৮৯৭ সালের ১২ জুন গ্রেট ইন্ডিয়ান ভূমিকম্পে বিধ্বস্ত হলে অত্যন্ত ব্যথিত হন সূর্যকান্ত আচার্য চৌধুরী। ১৯০৫ সালে ঠিক একই স্থানে নতুনভাবে শশী লজ নির্মাণ করেন পরবর্তী জমিদার শশীকান্ত আচার্য চৌধুরী। ১৯১১ সালে শশী লজের সৌন্দর্যবর্ধনে তিনি সম্পন্ন করেন আরও কিছু সংস্কারকাজ। নবীন জমিদারের প্রাণান্ত প্রয়াসে শশী লজ হয়ে ওঠে অনিন্দ্যসুন্দর, অপরূপ। 

সঠিক অনুচ্ছেদ শিরোনাম কোনটি?
titleA. ইতিহাস
titleB. বিবরণ
titleC. প্রকৃতি
titleD. জনপ্রিয় মাধ্যমে উপস্থাপনা
উত্তর: titleA
কোন ভৌত ব্যবস্থার ভরবেগ ঐ ব্যবস্থা সৃষ্টিকারী কণাসমূহের ভরবেগের সমষ্টির সমান। যদি যেকোন দুটি গতিশীল কণার ভর যথাক্রমে ও হয় এবং এদের বেগ যথাক্রমে ও হয়, তাহলে বস্তুকণাদ্বয়ের ভরবেগের সমষ্টি

অনুরূপভাবে, দুইয়ের অধিক বস্তুকণার ভরবেগ নির্ণয় করা সম্ভব।

বহু কণার সমণ্বয়ে গঠিত কোন ব্যবস্থার একটি অভিন্ন ভরকেন্দ্র থাকে। এই কেন্দ্রটি মূলত এমন একটি বিন্দু যেখানে ব্যবস্থা সৃষ্টিকারী সকল কণার ভর কেন্দ্রীভূত হয়।

যদি সকল কণাই সরলরেখায় গতিশীল হয়, তাহলে ভরকেন্দ্রটিও সমান তালে গতিশীল হবে। তবে ঘূর্ণন গতির ক্ষেত্রে ভরকেন্দ্রের অবস্থান অপরিবর্তিত থাকে (যখন ব্যবস্থাটি নিজ অক্ষের চারিদিকে আবর্তিত হয়, যেমন- লাটিম)। এক্ষেত্রে যদি ভরকেন্দ্রটি বেগে গতিশীল হয়, তাহলে এর ভরবেগ হবে:

এটি অয়লারের ১ম সূত্র হিসেবে পরিচিত.

সঠিক অনুচ্ছেদ শিরোনাম কোনটি?
titleA. নিউটনীয় বলবিজ্ঞান
titleB. বহু বস্তুকণার ক্ষেত্রে
titleC. বলের সাথে সম্পর্ক
titleD. ভরবেগের নিত্যতা
উত্তর: titleB
লাভবার্ড ব্রিড করানোর সর্বনিম্ন বয়স হলো ১ বছর, দেড় বছরে করালে সবচেয়ে ভালো হয়। বছরে ২ বারের বেশি ব্রিড করানো উচিত না। এরা সাধারনত ৪-৬ টা ডিম পাড়ে। কখনো কখনো ৮ টা পাড়তেও দেখা যায় কিন্ত তা খুবই কম। মেয়ে পাখি একাই ডিমে তা দেয়। সবকিছু ঠিক থাকলে মোটামুটি ২০ থেকে ২৫ দিনের মধ্যেই বাচ্চা ফোটে। মজার ব্যাপার হলো, বাজ্রিগার, ফিঞ্চ এদের বাচ্চা ফুটলে একরকম শব্দ করে। ফলে বাইরে থেকেই বোঝা যায় যে বাচ্চা ফুটেছে। কিন্ত লাভবার্ড এর বাচ্চা এমন কোন শব্দ করে না, তাই বাইরে থেকে বোঝা যায় না। লাভবার্ড এর বাচ্চার বৃদ্ধি সাধারনত বাজি/ফিঞ্চের তুলনায় একটু ধীরে হয়। ৪০-৪৫ দিনের মত সময় লাগে ভালোভাবে খাওয়া শিখতে। মেটিং এর পর থেকে বাচ্চা বড় হওয়া পর্যন্ত এদেরকে যথেষ্ট প্রাইভেসি দিতে হবে। সম্ভব হলে খাচাটি একটু নির্জন জায়গায় মানুষের আড়ালে রাখতে হবে। একান্ত প্রয়োজন ছাড়া খাচার আশেপাশে যাওয়া উচিত নয়। এবং এসময় পর্যাপ্ত পরিমাণে পুষ্টিকর খাবার সরবরাহ করাও খুব জরুরী।

সঠিক অনুচ্ছেদ শিরোনাম কোনটি?
titleA. খাবার
titleB. হাইব্রিড লাভবার্ড
titleC. সর্তকতা
titleD. প্রজনন
উত্তর: titleD
কুরআনে বিভিন্ন দৈর্ঘ্যের মোট ১১৪টি সূরা রয়েছে। সকল সূরা মিলিয়ে মোট আয়াতের (আয়াত আরবি শব্দ, এর সাহিত্যিক অর্থ "নিদর্শন") সংখ্যা প্রায় ৬,২৩৬ (মতান্তরে ৬৩৪৮টি অথবা ৬৬৬৬টি)। প্রত্যেকটি সূরার একটি নাম রয়েছে। নামকরণ বিভিন্ন উপায়ে করা হয়েছে; তবে অধিকাংশ ক্ষেত্রেই সূরার অভ্যন্তরে ব্যবহৃত কোনো শব্দকেই নাম হিসেবে বেছে নেওয়া হয়েছে। এছাড়া এমন নামও পাওয়া যায় যা সূরার অভ্যন্তরে ব্যবহৃত হয় নি যেমন সূরা ফাতিহা। ফাতিহা শব্দটি এ সূরার কোথাও নেই। সূরাগুলোর একটি সুনির্দিষ্ট সজ্জা রয়েছে। সজ্জাকরণ তাদের অবতরণের ধারাবাহিকতা অনুসারে করা হয় নি। বরং দেখা যায় অনেকটা বড় থেকে ছোট সূরা অনুযায়ী সাজানো। অবশ্য একথাও পুরোপুরি সঠিক নয়। সজ্জার প্রকৃত কারণ কারও জানা নেই। অনেক ক্ষেত্রে বড় সূরাও ছোট সূরার পরে এসেছে। তবে একটি সূরা বা তার বিভিন্ন অংশ বিভিন্ন ঘটনার প্রেক্ষিতে ধারাবাহিকতার সাথেই অবতীর্ণ হয়েছিল বলে মুসলমানদের ধারণা। কুর’আনের সজ্জাটি মানুষের মুখস্থকরণের সুবিধার সৃষ্টি করেছে।

সঠিক অনুচ্ছেদ শিরোনাম কোনটি?
titleA. নামাজে কুরআন তেলাওয়াত
titleB. বিভাজন: হিজ্‌ব বা মানজিল
titleC. অনুবাদ
titleD. পাঠ ও বিন্যাস
উত্তর: titleD
কালুখালী উপজেলার আয়তন ১৬৯.৫৮ বর্গ কিলোমিটার। এ উপজেলা ২৩°৩৩‘ উত্তর অক্ষাংশ এবং ৯০°২৩‘ পূর্ব দ্রাঘিমাংশে অবস্থিত। এর উত্তরে পদ্মা নদী ও পাবনার সুজানগর উপজেলা, দক্ষিণে বালিয়াকান্দি উপজেলা এবং মাগুরার শ্রীপুর উপজেলা, পূর্বে রাজবাড়ীর খাঁনগঞ্জ, চন্দনা ও রামকান্তপুর ইউপি, পশ্চিমে পাংশা পৌরসভা, মৌরাট, পাট্টা ও হাবাসপুর ইউনিয়ন এলাকা।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. যোগাযোগ ব্যবস্থা
titleC. অবস্থান ও আয়তন
titleD. ইতিহাস
উত্তর: titleC
নিম্নমুখী জনসংখ্যা সম্পন্ন কিছু দেশ জনসংখ্যা হ্রাস প্রতিরোধের জাতীয় পদক্ষেপ হিসেবে বড় পরিবার গঠনের জন্য জনগণকে প্রণোদনা দিয়ে থাকে। কিছু রাষ্ট্র, যেমন জাপান, সিঙ্গাপুর, দক্ষিণ কোরিয়া এবং তাইওয়ান স্থানীয় জনগণের মধ্যে বৃহৎ পরিবার গঠনে প্রণোদনা সৃষ্টির মাধ্যমে গণসম্পৃক্তকরণ প্রজননবাদী নীতিমালা প্রণয়ন করেছে বা করার চেষ্টা করেছে। তবে অভিবাসীরা সাধারণত প্রজননবাদী নীতির আওতাভুক্ত হন না।

আরেক সরকার যারা প্রকাশ্যে প্রজননবাদকে সমর্থন করে তা হল ইরান, যার কারণ হল ইরান-ইরাক যুদ্ধ'র ব্যাপক প্রাণহানি। তাই সরকার যুদ্ধে হ্রাস হওয়া জনসংখ্যা পুষিয়ে নিতে বিবাহিত দম্পতিদের সাধ্যমত বেশি সন্তান নিতে উৎসাহিত করে।

ইসরাইলে, অধিক সন্তান সম্পন্ন হারেদি পরিবারগুলো সরকারের শিশু উদার বৃদ্ধি নীতির মাধ্যমে আর্থিক সমর্থন লাভ করে, তরুণ ধার্মিক দম্পতিরা গৃহায়নে সরকারি সহায়তা এবং নিজস্ব সম্প্রদায়ের তহবিল থেকে নির্দিষ্ট পরিমাণ ভাতা লাভ করে। জন প্রতি হারেদি নারীর গড়ে ৬.৭ টি সন্তান থাকে, যেখানে অন্যান্য ইহুদি ইসরাইলি নারীদের গড়ে তিনটি সন্তান থাকে।

তিব্বত বিশেষজ্ঞ মেল্ভিন গোল্ডস্টেইন-এর মতে, চীনের তিব্বত স্বায়ত্তশাসিত অঞ্চলে সাধারণ মানুষ ও সরকারি পরিষদবর্গ উভয়ের মাঝেই প্রজননবাদী অনুভূতি খুবই উচ্চমাত্রায় রয়েছে। তিব্বতের অধিবাসীরা চীনের একটি শিশু নীতির মত অন্যান্য পরিবার পরিকল্পনা নীতি গ্রহণ করা থেকে তিব্বতের জনগণকে বিরত রাখার সফল ঘোষণা দিয়েছে।। তিব্বতীয় বহিষ্কৃত সম্প্রদায়ের মধ্যকার প্রজননবাদী সাহিত্য বিদেশিদের সঙ্গে যৌন সম্পর্কে জড়াতে নিরুৎসাহিত করে, যদিও বাস্তবে তা সফল হয় নি।

২০০৪ সালে নিউ ইয়র্ক টাইমসের সম্পাদকীয় পাতায়, ডেভিড ব্রুকস অভিমত ব্যক্ত করেন যে, ইউরোপের তুলনায় যুক্তরাষ্ট্রে উচ্চ জন্মহার হওয়ার পেছনে কারণ হতে পারে এখানের কিছু সামাজিক দলের প্রজননবাদী মনোভাব। উক্ত প্রবন্ধটিকে কুইভারফুল আন্দোলনের একটি পর্যালোচনা হিসেবে চিহ্নিত করা হয়। তবে, আদমশুমারি অনুযায়ী উক্ত দলগুলোর সংখ্যা অনেক কম।

যুক্তরাষ্ট্রে, প্রাক্তন যুক্তরাষ্ট্রীয় সিনেট দলের রাজনীতিবিদ রিক স্যান্টোরাম তার ২০১২ সালের নির্বাচনী প্রচারণার জন্য প্রজননবাদকে তার প্ল্যাটফর্মের অংশ হিসেবে নির্ধারণ করেন। বিষয়টি যে যুক্তরাষ্ট্রে অপ্রতুল তাও নয়। সাধারণ সামাজিক জরিপে যারা মৌলবাদী প্রটেস্ট্যান্ট হিসেবে শ্রেণিভুক্ত হন তারা কমবেশি প্রজননবাদী হয়ে থাকেন, এবং তাদের জন্মহার মধ্যপন্থী ও উদার প্রটেস্ট্যান্টদের থেকে বেশি। যদিও, রিক স্যান্টোরাম কোন প্রটেস্ট্যান্ট নন বরঞ্চ একজন ধার্মিক ক্যাথলিক।

২০১২ এর মে মাসে, তুরস্কের তৎকালীন প্রধানমন্ত্রী রেসেপ তায়িপ এরদোয়ান বলেন যে, গর্ভপাত হল হত্যাকাণ্ড এবং তিনি ঘোষণা করেন, গর্ভপাত করার প্রচলনকে কঠোরভাবে সীমিত করার আইনি প্রস্তুতি প্রক্রিয়াধীন রয়েছে। এরদোয়ান আরও দাবি করেন, গর্ভপাত ও সি-সেকশন ডেলিভারি (সিজারিয়ান ডেলিভারি) হল তুরস্কের অর্থনৈতিক প্রবৃদ্ধিকে রুদ্ধ করার চক্রান্ত। এই পদক্ষেপের অনুকূলে, এরদোয়ান একাধিকবার দাবি করেন যে, প্রতি দম্পতিকে অন্তত তিনটি সন্তান নিতে হবে।

সঠিক অনুচ্ছেদ শিরোনাম কোনটি?
titleA. সন্তান গ্রহণের অভিপ্রায়
titleB. উদ্দেশ্য
titleC. সাম্প্রতিক উদাহরণ
titleD. রাজনৈতিক বংশবিস্তার মতবাদ
উত্তর: titleC
জার্মান জীববিজ্ঞানী গুস্তাব হার্টলাউব ১৮৬১ সালে সর্বপ্রথম আফ্রিকান রিভার মার্টিন সম্পর্কে বর্ণনা করেন, প্রথম দিকে তিনি একে শ্যালো ও মার্টিন পরিবারের সদস্য মনে করেন নি, তিনি একে রোলার দের সাথে স্থান দেন। ১৯৩৮ সালে পারসি লোয়ে প্রমাণ করেন এরা শ্যালো এবং মার্টিনের নিকটাত্মীয় কিন্তু তাদের থেকে বেশ আলাদা হওয়ায় তিনি এদেরকে শ্যুডোচেলিডোনিডি উপপরিবারে স্থান দেন।

সঠিক অনুচ্ছেদ শিরোনাম কোনটি?
titleA. শ্রেণীবিন্যাস
titleB. বাসস্থান
titleC. স্বভাব
titleD. বর্ণনা
উত্তর: titleA
শয়তান সিং এর জন্ম ১৯২৪ সালের ১ ডিসেম্বর রাজস্থানের যোধপুর জেলার বনসর গ্রামের একটি পরিবারে। তাঁর পিতা ছিলেন লেফটেন্যান্ট কর্নেল হেম সিংহ। লেঃ কর্নেল সিং প্রথম বিশ্বযুদ্ধের সময় ভারতীয় সেনাবাহিনীর সাথে ফ্রান্সে দায়িত্ব পালন করেছিলেন এবং ব্রিটিশ সরকার তাকে অর্ডার অফ দি ব্রিটিশ এম্পায়ার (ওবিই) ভূষিত করে। 

সিং যোধপুরে ম্যাট্রিক পর্যন্ত পড়াশোনা করেছিলেন। স্কুলে, তিনি একজন ফুটবল খেলোয়াড় হিসাবে দক্ষতার জন্য পরিচিত ছিলেন। ১৯৪৩ সালে তাঁর স্কুল শেষ করার পরে, সিং যশবন্ত কলেজে যান এবং ১৯৪৭ সালে স্নাতক শেষ করেন। ১৯৪৯ সালের ১ আগস্ট, তিনি যোধপুর রাজ্য বাহিনীতে অফিসার হিসাবে যোগদান করেন। 

সঠিক অনুচ্ছেদ শিরোনাম কোনটি?
titleA. জীবনের প্রথমার্ধ
titleB. পরমবীর চক্র
titleC. অন্যান্য সম্মান
titleD. ভারত-চীন যুদ্ধ
উত্তর: titleA
একসময় আবাসন ব্যবসার সাথে জড়িত ছিলেন। ১৮৯৬ থেকে ১৯২৬ সময়কালের মধ্যে এসেক্সের নিয়মিত খেলোয়াড় ছিলেন। এরপর ১৯২৮ সালে অবসর গ্রহণ করেন। কাউন্টি চ্যাম্পিয়নশীপে এসেক্সের পক্ষে সর্বমোট ৪৯৬টি খেলায় অংশগ্রহণ করেন। এরফলে ইংরেজ ক্রিকেট অঙ্গনে যে-কোন শৌখিন খেলোয়াড়ের সবচেয়ে বেশি খেলায় অংশগ্রহণের রেকর্ড এটি।

দীর্ঘদেহী পেরিন তার সংগৃহীত অধিকাংশ রানই ড্রাইভিংয়ের মাধ্যমে সংগ্রহ করেছেন। একই উচ্চতার অধিকারী চার্লস ম্যাকগাহের সাথে একত্রে অনেকগুলো মৌসুম খেলেন। তারা উভয়েই এসেক্সের যমজ নামে পরিচিতি লাভ করেছেন। তুলনামূলকভাবে ব্যাটসম্যান হিসেবে বেশ ভালো খেলেছেন পেরিন। ১৮ মৌসুমে সহস্রাধিক রান সংগ্রহের পাশাপাশি ইনিংসপ্রতি ৩৬-এর অল্প কমে ২৯,৭০৯ রান করেছেন। সমগ্র খেলোয়াড়ী জীবনে ৬৬ সেঞ্চুরি করেন। জন ল্যাংগ্রিজ ও কেন ম্যাকইউয়ানের পর তৃতীয় সর্বোচ্চ সংখ্যায় সেঞ্চুরি করেও টেস্ট ক্রিকেটে অংশ নেয়ার সৌভাগ্য হয়নি তার।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. প্রথম-শ্রেণীর ক্রিকেট
titleC. অবসর
titleD. অর্জনসমূহ
উত্তর: titleB
তিনি ২০১১ সালে বৈশাখী টিভি এর মার্কেটিং সেকশনে কাজ করেন। ধীরে ধীরে অনুষ্ঠানের প্রিভিউ কমিটির সদস্য হন। বিক্রয় ও বিপণন বিভাগে। বর্তমানে বিভাগটির ইনচার্জ হিসেবে কর্মরত রয়েছেন তিনি।এখন পর্যন্ত কোন টেলিভিশন চ্যানেলের সর্বকনিষ্ঠ বিক্রয় ও বিপণন বিভাগের ইনচার্জ।এছাড়া তিনি কাজের পাশাপাশি শখের বশে অভিনয় করেন তার বেশ কয়েকটি নাটক জনপ্রিয় হয়েছে দর্শক এর নিকটে। 

সঠিক অনুচ্ছেদ শিরোনাম কোনটি?
titleA. শৈশব ও পড়ালেখা
titleB. অন্যান্য
titleC. কর্মজীবন
titleD. অভিনয়
উত্তর: titleC
প্রাচীনকালে বরফকে খাবার সংরক্ষণের কাজে ব্যবহার করা হতো না, বরং একে ওয়াইন ঠাণ্ডা রাখার কাজে ব্যবহার করা হতো যা রোমানরাও করেছে। প্লাইনি'র কথা মতে, সম্রাট নিরো বরফের বালতিতে ওয়াইন রাখার প্রচলন করেন, কারণ ওয়াইনে বরফ মেশানো হলে তা ওয়াইনের স্বাদ বিনষ্ট করে দেয়।

খ্রিস্টপূর্ব ১৭০০ সালের কাছাকাছিতে উত্তর-পশ্চিম ইরাকের মারী সাম্রাজ্য এর রাজা জিম্‌রি-লিম ইউফ্রেটিস এর তীরে "বিট শুরপিন" নামে একটি "বরফবাড়ি" তৈরি করেন। খ্রিস্টপূর্ব ৭ম শতাব্দীর দিকে চীনারা ফল ও সবজি সংরক্ষণের কাজে বরফ ব্যবহার শুরু করে। চীনের ট্যাং সাম্রাজ্য (৬১৮-৯০৭ খ্রিস্টপূর্ব) এর সময়কার একটি নথিতে বলা আছে পূর্ব চৌ সাম্রাজ্য (৭৭০-২৫৬ খ্রিষ্টপূর্ব) চলাকালীন ভরফের ব্যাপক ব্যবহার শুরু হয়। তখন ৯৪ জনের একটি দল খাবার থেকে শুরু করে মৃতদেহ ঠাণ্ডা করার জন্য "বরফ সেবা" শুরু করে 

শ্যাক্টম্যান এর মতে, ৪র্থ শতাব্দীতে জাপানী সম্রাট নিন্তোকুকে তার ভাই পর্বতের বরফ উপহার দেন। এতে তিনি এত খুশি হন যে, তিনি জুনের ওই দিনকে "বরফের দিন" বলে ঘোষণা করেন। এবং প্রতি বছরের ওইদিনে তিনি তার কর্মচারীদের বরফের চাঁই উপহার দিতেন।

প্রাচীন কালে ভারতে রাতের বেলা পানির তাপমাত্রা হ্রাস ও লবণের তাপমাত্রা কমাতে সাহায্য করার ক্ষমতাকে কাজে লাগানো হতো। প্রাচীন রোমের অধিবাসীরা বুঝতে পেরেছিল যে, ফুটন্ত পানি সাধারণ তাপমাত্রার পানি থেকে দ্রুত ঠাণ্ডা হয়; এর কারণ ফুটন্ত পানিতে কার্বন ডাই অক্সাইড ও অন্যান্য গ্যাস থাকে না, যা ঠাণ্ডা হওয়াকে বিলম্বিত করে। কিন্তু ১৭শ শতাব্দীর আগে এ তথ্য কারো জানা ছিল না। 

সঠিক অনুচ্ছেদ শিরোনাম কোনটি?
titleA. ইতিহাস
titleB. তথ্যসূত্র
titleC. বিংশ শতাব্দী
titleD. প্রাথমিক ইতিহাস
উত্তর: titleD
বেসিক আরএনএনগুলি হ'ল নিউরন জাতীয় নোডগুলির একটি ক্রমাগত "স্তরগুলি" হিসাবে সংগঠিত। প্রদত্ত স্তরের প্রতিটি নোড পরের ধারাবাহিক স্তরের প্রতিটি অন্য নোডের সাথে নির্দেশিত (একমুখী) সংযোগের সাথে সংযুক্ত থাকে ৷ প্রতিটি নোড (নিউরন) একটি সময়ের পরিবর্তিত বাস্তব-মূল্যবান অ্যাক্টিভেশন থাকে। প্রতিটি সংযোগ একটি পরিবর্তনযোগ্য বাস্তব-মূল্যবান ওজন আছে। নোডগুলি হয় ইনপুট নোড (নেটওয়ার্কের বাইরের থেকে ডেটা গ্রহণ করা), আউটপুট নোড (ফলন ফলাফল), বা লুকানো নোড (যা ইনপুট থেকে আউটপুট পর্যন্ত ডেটা পরিবর্তন করে)।

পৃথক সময় সেটিংসে তদারকি করা শিক্ষার জন্য, সত্য-মূল্যবান ইনপুট ভেক্টরগুলির ক্রমগুলি ইনপুট নোডগুলিতে আসে, একবারে একটি ভেক্টর। যে কোনও সময় পদক্ষেপে, প্রতিটি নন-ইনপুট ইউনিট তার বর্তমান অ্যাক্টিভেশন (ফলাফল) এর সাথে সংযুক্ত যে সমস্ত ইউনিটগুলির সক্রিয়করণের ওজনযুক্ত যোগফলের একটি অফলাইন ফাংশন হিসাবে গণনা করে। সুপারভাইজার-প্রদত্ত লক্ষ্য সক্রিয়করণগুলি নির্দিষ্ট সময় ধাপে কিছু আউটপুট ইউনিটের জন্য সরবরাহ করা যেতে পারে। উদাহরণস্বরূপ, যদি ইনপুট সিকোয়েন্সটি কোনও কথ্য অঙ্কের সাথে সম্পর্কিত একটি স্পিচ সিগন্যাল হয় তবে অনুক্রমের শেষে চূড়ান্ত লক্ষ্য আউটপুটটি অঙ্কটিকে শ্রেণিবদ্ধকরণকারী একটি লেবেল হতে পারে।

শক্তিবৃদ্ধি শেখার সেটিংসে কোনও শিক্ষক লক্ষ্য সংকেত সরবরাহ করে না। পরিবর্তে একটি ফিটনেস ফাংশন বা পুরস্কার ফাংশন মাঝেমধ্যে আরএনএন এর কার্যকারিতা মূল্যায়নের জন্য ব্যবহৃত হয়, যা পরিবেশকে প্রভাবিত করে এমন অ্যাকুয়েটরের সাথে সংযুক্ত আউটপুট ইউনিটের মাধ্যমে এর ইনপুট প্রবাহকে প্রভাবিত করে। এটি এমন একটি গেম খেলতে ব্যবহৃত হতে পারে যেখানে জিতে থাকা পয়েন্টের সংখ্যার সাথে অগ্রগতি পরিমাপ করা হয়।

প্রতিটি ক্রম নেটওয়ার্ক দ্বারা গণনা করা সম্পর্কিত ক্রিয়াকলাপ থেকে সমস্ত লক্ষ্য সংকেতগুলির বিচ্যুতির যোগ হিসাবে ত্রুটি তৈরি করে। অসংখ্য সিকোয়েন্সের প্রশিক্ষণের জন্য, মোট ত্রুটি হ'ল সমস্ত স্বতন্ত্র ক্রমের ত্রুটির যোগফল।

সঠিক অনুচ্ছেদ শিরোনাম কোনটি?
titleA. পার্থক্যযোগ্য নিউরাল কম্পিউটার
titleB. সম্পূর্ণ পুনরাবৃত্তি
titleC. গ্লোবাল অপ্টিমাইজেশন পদ্ধতি
titleD. সম্পর্কিত ক্ষেত্র এবং মডেল
উত্তর: titleB
১৯৫৫-৫৬ মৌসুমে সেন্ট্রাল লেনিন স্টেডিয়াম নামে স্টেডিয়ামটি নির্মাণ করা হয়। ৩১ জুলাই, ১৯৫৬ তারিখে আনুষ্ঠানিকভাবে স্টেডিয়ামের উদ্বোধন ঘোষণা করা হয়। সোভিয়েত ইউনিয়নের জাতীয় স্টেডিয়ামের মর্যাদা পেয়েছিল যা পরবর্তীতে রাশিয়ার জাতীয় স্টেডিয়াম হিসেবে এটি পরিচিত।

১৯৮০ সালের গ্রীষ্মকালীন অলিম্পিকের প্রধান মাঠ ছিল এটি। ঐ সময় দশর্ক ধারণ সংখ্যা ১০৩,০০০ ছিল। উদ্বোধনী ও সমাপণী অনুষ্ঠানসহ অ্যাথলেটিকস, ফুটবল ফাইনাল ও ব্যক্তিগত লম্ফ গ্রাঁ প্রি অনুষ্ঠিত হয়েছে।

১৯৯২ সালে ‘লুঝনিকি স্টেডিয়াম’ হিসেবে এর নাম পুণঃনামাঙ্কিত হয়। ১৯৯৬ সালে স্ট্যান্ডের উপর ছাদ নির্মাণের ফলে আসন সংখ্যা কমাতে হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. ২০১৮ ফিফা বিশ্বকাপ
titleC. ঘটনাসমূহ
titleD. অন্যান্য
উত্তর: titleA
জি.সি. দেব তদানিন্তন ব্রিটিশ ভারতের আসাম প্রদেশের পঞ্চখণ্ড পরগনার (বর্তমানে বাংলাদেশের সিলেটের বিয়ানীবাজার উপজেলা) গ্রাম লাউতাতে জন্মগ্রহণ করেছিলেন (১ ফেব্রুয়ারি, ১৯০৭)। তার পূর্বসূরীগণ ছিলেন উচ্চগোত্রীয় ব্রাহ্মণ যারা গুজরাট থেকে সিলেট এসেছিলেন। পিতার মৃত্যুর পর জি,সি দেব স্থানীয় মিশনারীদের তত্ত্বাবধানে বড় হন।

সঠিক অনুচ্ছেদ শিরোনাম কোনটি?
titleA. শৈশব
titleB. কর্মজীবন
titleC. শিক্ষাজীবন
titleD. হত্যা
উত্তর: titleA